《苏伯脩湖广行省参政分题赋诗送行得洞庭波》
元代·宋褧

秋风木叶下，送目人千里。汹涌趋东陵，潏荡混南纪。

天垂俱沈浮，霜落乃清泚。蛟龙怒未平，舟楫漫难理。

苍梧云气连，笙竹矶石磊。所恨碍君山，仍嗟愁帝子。

予怀渺不极，客思浩然起。愿令沅湘波，安流入江水。

作者简介：宋褧（1294-1346）， 字显夫，大都宛平（今属北京市）人。泰定元年（1324）进士，授秘书监校书即，改翰林编修。后至元三年（1337）累官监察御史，出佥山南宪，改西台都事，入为翰林待制，迁国子司业，擢翰林直学士，兼经筵讲官。卒赠范阳郡侯，谥文清。著有《燕石集》。延佑中，挟其所作诗歌，从其兄本（字诚夫）入京师，受到元明善、张养浩、蔡文渊、王士熙方等学者的慰荐。至治元年（1321），兄诚夫登进士第一，后三年（1324）显夫亦擢第，出于曹元用、虞集、孛术鲁翀之门，时士论荣之。